商调・金络索挂梧桐咏别
作者：高明
朝代：元

paragraphs: 羞看镜里花，憔悴难禁架，耽阁眉儿淡了教谁画？最苦魂梦飞绕天涯，须信流年鬓有华。
红颜自古多薄命，莫怨东风当自嗟。
无人处，盈盈珠泪偷弹洒琵琶。
恨那时错认冤家，说尽了痴心话。
一杯别酒阑，三唱阳关罢，万里云山两下相牵畦。
念奴半点情与伊家，分付些儿莫记差：不如收拾闲风月，再休惹朱雀桥边野草化。
无人把，萋萋芳草随君到天涯。
准备着夜雨梧桐，和泪点常飘洒。
套数。